20 Badiredi ba nako e e tletseng ba a tsofala, mme le batsadi ba bone fela jalo. Fa batsadi ba bone e le Basupi, ga go pelaelo gore batsadi bano ba eletsa thata gore bana ba bone ba nne ba le mo dikabelong tsa bone. (3 Joh. 4) Gone ke boammaaruri gore fa batsadi ba badiredi ba nako e e tletseng ba tlhoka thuso, ba tla dira sotlhe se ba ka se kgonang e bile ba tla tla go ba thusa gantsi ka mo ba ka kgonang ka teng. Le fa go ntse jalo, ba ba leng kwa gae ba ka thusa ba ba mo tirelong ya nako e e tletseng ka go nna ba iketleeleditse go tlhokomela batsadi ba ba tsofalang fa ba tlhoka thuso. Se lebale gore badiredi ba nako e e tletseng ba na le maikarabelo a magolo mo tirong ya botlhokwa go gaisa tsotlhe tse di kileng tsa dirwa mo lefatsheng. (Math. 28:19, 20) A wena kgotsa phuthego ya ga lona lo ka thusa fa batsadi ba badiredi ba nako e e tletseng ba tlhoka thuso?